10. Kommunale tilsyn på ældreområdet (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Serviceloven § 151
SAGENS INDHOLD
Byrådet orienteres i denne sag om de tilsyn, som Favrskov Kommune har udført på plejecentrene i 
kommunen med henblik på godkendelse af de indsatser, der iværksættes som opfølgning på tilsynene.
Tilsynene er udført følgende steder:

Plejecenter Anlægget i Ulstrup

Plejecenter Hinneruplund i Hinnerup

Plejecenter Møllegården i Hadsten

Plejecenter Solhøj i Hammel

Plejecenter Thorshøj i Thorsø

Plejecenter Tinghøj i Hammel

Voldumcentret i [adresse]

Korttidsafsnittet beliggende på plejecenter Solhøj

Sall Friplejehjem.
Tilsynsrapporterne er vedlagt.
Social- og Sundhedsudvalget besluttede 5. marts 2019, at de kommunale tilsyn på ældreområdet 
gennemføres af Social og Sundhed. Tilsynene er tidligere blevet udført af eksterne konsulenter. 
Det kommunale tilsyn omfatter observationer, interviews med beboere, pårørende, medarbejdere og ledere 
samt gennemgang af borgernes journaler baseret på stikprøver på hvert plejecenter. Tilsynet sker på 
baggrund af en bekendtgørelse om tilsyn på plejehjem. 
Tilsynene er i 2020 gennemført i tidsrummet kl. 7 til 16 mod tidligere kl. 8 til 13. Det betyder, at medarbejdere 
fra alle vagtlag, dvs. dag, aften og nat, er repræsenteret i tilsynet. Tidligere var det udelukkende 
dagvagterne, som deltog i tilsynet. 
Det gennemgående tema for tilsynene har været, om plejecentrene lever op til [adresse] 
værdighedspolitik, der omfatter områderne:

Livskvalitet og selvbestemmelse

Kvalitet, tværfaglighed og sammenhæng i plejen

Mad og ernæring

En værdig død

Indsatsen for pårørende

Bekæmpelse af ensomhed.
Ved tilsynene er der særlig fokus på emnerne Livskvalitet og selvbestemmelse samt Mad og ernæring.
Byråd
15-12-2020 19:00
Sagsnr. MOD-2020-00105
DokID: 
Sagsbehandler: Zelma Sørensen 
Anders Jørgensen (tinj)
Der gøres opmærksom på, at tilsynene er foretaget i en periode med restriktioner relateret til COVID-19. 
Det kan bl.a. have haft indflydelse på borgernes og de pårørendes vurdering af emnet Livskvalitet og 
selvbestemmelse.
På baggrund af tilsynene kategoriseres resultaterne heraf som:

Særdeles tilfredsstillende

Meget tilfredsstillende

Tilfredsstillende

Mindre tilfredsstillende

Ikke tilfredsstillende.
Bilaget ”Tilsynsbeskrivelse kommunale tilsyn” beskriver hovedtrækkene i tilsynsrapportens opbygning og 
terminologi.
I kategorien ”Særdeles tilfredsstillende” placeres Plejecenter Solhøj, [adresse] og [adresse] 
Friplejehjem.
I kategorien ”Meget tilfredsstillende” placeres Plejecenter [adresse], [adresse], Plejecenter 
Selma Schultz, Bertram Eriksen og [adresse].
I kategorien ”Tilfredsstillende” placeres korttidsafsnittet på [adresse].
På alle plejecentre vurderer den tilsynsførende, at stederne lever op til gældende lovgivning, [adresse] 
Kommunes værdighedspolitik og kvalitetsstandard. Den tilsynsførende vurderer også, at medarbejderne 
har de rette kvalifikationer i forhold til de opgaver, som de skal løse. 
Tilsynet bemærker, at medarbejderne i alle vagtlag har givet udtryk for, at de kender deres ansvarsområder 
og opgaver. Medarbejderne udtrykker, at det er vigtigt for dem, at der ydes en værdig og omsorgsfuld pleje 
af borgerne hele døgnet.
De interviewede borgere og pårørende udtrykker generel stor tilfredshed med plejen og omsorgen på alle 
plejecentrene og korttidsafsnittet.
Tilsynet har alene fundet anledning til at komme med få anbefalinger. 
De fleste af anbefalingerne vedrører den skriftlige dokumentation. Generelt vurderer Tilsynet, at kvaliteten 
af dokumentationen er forbedret siden sidste tilsyn, men at der stadig er et forbedringspotentiale. Under 
tilsynet er medarbejderne blevet vejledt i dette. 
På [adresse], [adresse] og plejecenter [adresse] anbefaler Tilsynet, at indsatsen i 
forhold til opfyldelse af mad- og måltidspolitikken forbedres.
Der er på baggrund af tilsynsrapporterne udarbejdet et notat, som kort opsummerer indholdet af 
tilsynsrapporterne og beskrivelsen af den opfølgning, som tilsynet har afstedkommet. Notatet er vedlagt 
som bilag.
VURDERING
Social og Sundhed finder det positivt, at rapporterne fra tilsynene konkluderer, at Favrskov Kommunes 
værdighedspolitik og kvalitetsstandarden efterleves. Den tilsynsførende vurderer desuden, at plejecentrene 
har medarbejdere med rette kompetencer i forhold til de opgaver, som de skal løse.
I relation til Tilsynets bemærkninger om skriftlig dokumentation vil der på samtlige plejecentre være fokus 
på dette, bl.a. i form af undervisning samt introduktion af nyansatte medarbejdere. Der er primo 2020 
etableret en superbrugerorganisation, hvor der er 1-2 superbrugere på hvert plejecenter, som vil vejlede 
medarbejdere i dokumentation i [adresse] interne dokumentationssystem Cura.  
Tilsynet vurderer, at der skal gøres en ekstra indsats i forhold til dokumentation på korttidsafsnittet på 
Solhøj. Social og Sundhed iværksatte i oktober 2020 undervisning for alle medarbejdere. Herudover 
afholdes to workshops, hvor medarbejderne arbejder med dokumentation med mulighed for sparring i 
forhold til de borgere, som de er kontaktperson for. Der vil fremadrettet løbende være gennemgang af 
borgerjournaler for at sikre, at korttidsafsnittet opfylder de lovgivningsmæssige dokumentationskrav.
Tilsynet anbefaler, at indsatsen i forhold til mad- og måltidspolitikken på tre af plejecentrene forbedres. 
Social og Sundhed vurderer, at indsatsen kan forbedres ved i højere grad at inddrage beboerne i valg af 
menuer samt rammerne for måltiderne. 
Social og Sundhed har sendt tilsynsrapporterne i høring hos Ældrerådet. Ældrerådets høringssvar af 2. 
november 2020 er vedlagt som bilag.
Ældrerådet noterer med tilfredshed, at plejecentrene lever op til værdighedspolitikken samt mad- og 
måltidspolitikken.
Ældrerådet undrer sig over, at der fortsat to år efter opstart, er udfordringer med korrekt anvendelse af 
journalsystemet Cura Care. Ældrerådet anbefaler derfor, at der kritisk overvejes, om det er personalets 
manglende kendskab til systemet, eller om det er et for tungt og tidskrævende system, der anvendes. Social 
og Sundhed kan oplyse, at der var en del opstartsvanskeligheder med Cura Care, men at systemet nu 
fungerer stabilt og efter hensigten. Systemet er brugervenligt, men flere medarbejdere har brug for 
undervisning igen for at få alle arbejdsgange indlært. Der er derfor igangsat en ny runde undervisning, og 
der er oprettet en mere ”finmasket” og kvalificeret superbrugerorganisation med henblik på at højne 
kvaliteten af dokumentationen.
Ældrerådet bemærker, at det er foruroligende, at der på to plejecentre er problemer med at rekruttere fagligt 
kompetente medarbejdere. Rådet anbefaler, at der laves en kritisk vurdering af årsagen, når det ikke er et 
generelt problem på de øvrige plejecentre. Social og Sundhed bemærker, at rekruttering af social- og 
sundhedsassistenter er et generelt problem på alle plejecentre og i hjemmeplejen i de fleste kommuner. 
På tidspunktet for tilsynet var Voldumcentret særligt udfordret, da der skulle rekrutteres personale til ti 
nyopførte plejeboliger. På [adresse] er udfordringen løst ved at omfordele de eksisterende 
assistentstillinger over vagtlagene samt at besætte de vankante stillinger med social- og 
sundhedshjælpere.
Ældrerådets medlemmer er repræsenteret i bruger- og pårørenderådene på ældreområdet. Det er 
Ældrerådets opfattelse, at det er forskelligt med hyppigheden af møder og fokus på bruger- og 
pårørenderådenes funktion på de enkelte plejecentre. Social og Sundhed bemærker, at bruger- og 
pårørenderådene er baseret på frivillighed, og det er således de enkelte råd, der beslutter, hvor ofte der 
holdes møder, og hvor mange aktiviteter rådene vil iværksætte. Af vedtægterne for bruger- og 
pårørenderådene fremgår, at der minimum skal afholdes to møder om året.
ØKONOMI
Sagen har ingen direkte økonomiske konsekvenser.
INDDRAGELSE
Tilsynsrapporterne har været i høring i Ældrerådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporterne fra de kommunale tilsyn på plejecentrene i [adresse] tages til 
efterretning.
2.
At indsatserne i notatet ”Opfølgning på de kommunale tilsyn” godkendes.
BESLUTNING
Social- og Sundhedsudvalget, 1. december 2020:
Fraværende: Ane Bech
Indstilles godkendt
Økonomiudvalget, 8. december 2020:
Fraværende: Ingen
Indstilles godkendt. 
Byrådet, 15. december 2020:
Fraværende: Ingen
Godkendt. 
Bilag
1.
Opfølgning på de kommunale tilsyn 2020 (6356)
2.
Tilsynsbeskrivelse kommunale tilsyn (6358)
3.
Tilsynsrapport Plejecenter Anlægget (6364)
4.
Tilsynsrapport Plejecenter Hinneruplund (6365)
5.
Tilsynsrapport Plejecenter Møllegården (6367)
6.
Tilsynsrapport Plejecenter Solhøj (6360)
7.
Tilsynsrapport Plejecenter Tinghøj (6362)
8.
Tilsynsrapport Plejecenter [adresse] (6361)
9.
Tilsynsrapport Voldumcentret (6363)
10.
Tilsynsrapport Korttidsafsnittet Hammel (6366)
11.
Tilsynsrapport Sall Friplejehjem (6368)
12.
Høringssvar Ældrerådet (919068)
